न्‍यूयॉर्क। भारतीय मूल की टेक्‍नोलॉजी एग्‍जीक्‍यूटिव नीरजा सेठी को फोर्ब्‍स ने अपने दम पर अमीर बनने वाली 60 अमेरिकी महिलाओं की लिस्‍ट में शामिल किया है। 21 वर्षीय रियल्‍टी टीवी स्‍टार और आंत्रप्रेन्‍योर केली जेनर को लिस्‍ट में पहली पोजीशन मिली है। जेनर इस लिस्‍ट में जगह पाने वाली सबसे युवा महिला हैं। नीरजा के अलावा एक और भारतीय जयश्री उल्‍लाल को भी इस लिस्‍ट में जगह दी गई है। लिस्‍ट में जयश्री उल्‍लाल को 18वीं तथा नीरजा शेठी को 21वीं रैंक मिली है। ये दोनों ही आईटी इंडस्‍ट्री में जुड़ी है। फोर्ब्‍स ने लिस्‍ट में उन्‍हीं महिलाओं को शामिल किया है, जिनकी नेटवर्थ एक अरब डॉलर या इससे ज्‍यादा है। फोर्ब्‍स के मुताबिक इस लिस्‍ट में शामिल 60 में से 14 महिला बिलेनियर अमेरिका से बाहर पैदा हुई हैं।